ኣብ ዝቕጽላ ሓሙሽተ ዓመታት ዝትግበር ንመንእሰያት ኣፍሪቃ ዕድል ስራሕ ክፈጥር ዝኽእል ፕሮግራም ስልጠና ከምዘዳለዋ ኣብ ኢትዮጵያ ዑደት ዘካይዳ ዘለዋ ፕረዝደንት ደቡብ ኮርያ ባክንሄ ኣፍሊጠን።
ኣዲስ ኣበባ —
እተን ፕረዝደንት ንናጻነትን ዲሞክራስን ኮርያ ደሞም ኣፍሲሶም ንዝበልኦም ኢትዮጵያዊያን ኣመስጊነን።
ፕረዝደንት ደቡብ ኮርያ ባክንሄ ኣብ ኣደራሽ ሕብረት ኣፍሪቃ ኣብ ዘስምዖ መደረ ንመንእሰያት ኣፍሪቃ ስልጠና ንምሃብ ዘለወን መደብ ገሊጸን ። ቕድሚ 50 ዓመታት ዝነበረ ኩነታት ሃገረን ካብዚ ናይ ሕጂ ዝተፈልየ ምንባሩ'ውን ሓቢረን።
'ኮርያ ባዕዳዊ መግዛእትን ኩናት ሕድ-ሕድን ተመኹራ'ያ። ቅድሚ 50 ዓመታት ኸአ ኮርያ ብጥምየትን ቀቢጸ ተስፋን ተተብቲባ ኔራ'ያ ግን ህዝቢ ኮርያ ራኢኦምን ተስፎኦምን ካብ ኢዶም ከየምልጥ ብሓባር ተአምር ፈለግ ሃን ሰርሑ ' ኢለን።
ንሰን ብተወሳኺ ኮርያ ኣብዚ ሎሚ ዝበጽሓትሉ ደረጃ ዝበጽሐት ካብ ኣፍሪቃ ሓዊሱ ካብ ማሕበረሰብ ዓለም ብዝተገብረላ ሓገዝ'ዩ ኢለን።
ምሉእ ትሕዝቶ ጸብጻብ ኣብዚ ምስማዕ ይክኣል።